Chittorgarh

Chittorgarh (Chitor, Chittor, Chittur eller Tulaiti), er en by i den indiske delstaten Rajasthan, beliggende i Chittorgarh distrikt. Historisk sett er Chittorgarh en del av fyrstedømmet Udaipur, og ligger i vestre enden av Chitorfjellet og ved jernbanen til Ajmer. Ved folketellingen i 2001 hadde byen 96 028 innbyggere.

Chittorgarh fort 

Chittorgarh er egentlig en stor by kalt Tulaiti, ved vestre foten av fortet og den gamle byen Chittorgarh som er dagens by. Fortet har et areal på rundt 280 hektar, og er Indias største fort. Muren rundt har en lengde på 11 kilometer.

Thomas Roe, britisk ambassadør ved stormogulens hoff i begynnelsen av 1600-tallet har skrevet at byen hadde over 100 000 steinhus. I dag er det mindre enn 300 gamle hus igjen som er bevart. De eldste husene er Tuar Chitrang Moris (byens palass), samt Khovacin Stamba («ryktets tårn»), og en firesideig prisme på 23 meter.

I ruinene finnes det gamle jainainskrifter, den eldste fra år 755. Blant øvrige bygninger merkes særskilt Khirat Khumb  ("seierstårnet"; fra tiden før 1459), men også en firesidig prisme på 37 meter. Denne prismen er prydet med et tusentalls statuer og disse statuene representerer hele den hinduistiske olympens gudverden. Denne festningen var i over 700 år hovedstad i Merwara og ble inntatt og plyndret tre ganger i 1303 av keiser Ala-ud-din, i 1537 av Bahadur Bajasid i Gujarat og i 1557 av Akbar den store. Minnet av disse beleiringene er enda sterkt hos rajputerne, og deres ed blir avlagt "ved Chittorgarhs ødeleggelse".

Eksterne lenker 
 Informasjon om Cittorgarh på svensk

Byer i  Rajasthan